มีเพศสัมพันธ์ก่อนประจำเดือนมาไม่กี่วันและเมนส์มาช้าแต่มาหลังจากเมนส์หมดประมาณวันที่8-9พย. และมาอีกทีวันที่15พย.แต่เลือดรอบนี้มาจางๆไม่เยอะกะปริบกระปอยคืออะไรหรอค่ะ
สวัสดีค่ะ หากหลังจากที่มีเพศสัมพันธ์ ได้มีประจำเดือนมาแล้ว แม้จะมาช้า แต่หากออกมา 2-7 วันแล้วหมดไป ก็ถือเป็นประจำเดือนที่ปกติดี และแสดงว่าไม่ได้มีการตั้งครรภ์เกิดขึ้น ส่วนเลือดที่ออกในวันที่ 15 พ.ย. ไม่น่าใช่เลือดประจำเดือน แต่อาจเกิดจาก1. เลือดออกช่วงไข่ตก หากเลือดที่ออกอยู่ในช่วงกึ่งกลางของรอบประจำเดือน คือประมาณวันที่ 13-15 นับจากวันแรกที่ประจำเดือนมา และออกเพียงแค่ 1 วัน เลือดดังกล่าวก็น่าจะเป็นเลือดออกวันไข่ตกได้2. มีการอักเสบติดเชื้อในโพรงมดลูก แต่มักปวดท้องน้อยและตกขาวที่ผิดปกติร่วมด้วย3. ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาสตรี สมุนไพร อาหารเสริมต่างๆ เป็นต้น4. การผลิตฮอร์โมนของรังไข่ผิดปกติหากเลือดที่ออกมามีปริมาณไม่มาก และเป็นเพียงแค่ 1-2 วัน อาจเป็นเลือดออกช่วงไข่ตกก็ได้ แต่หากเลือดมีปริมาณมาก หรือยังคงออกมาเรื่อยๆ นานเกิน 2 วัน หรือมีปวดท้องน้อยมาก ก็ควรไปพบสูติ-แพทย์เพื่อตรวจหาสาเหตุค่ะ